《挽黄淑人》
宋代·邓林

数字荣封写绛罗，淑人归柩故山阿。闺门懿行看铭笔，道路哀山听挽歌。

贤母自当随子贵，遐龄不享谓天何。紫薇花露朝朝滴，孰与劬劳血泪多。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。